laion/Wikipedia-Exotic huggingface dataset:
מנחם אדלשטיין

מנחם אדלשטיין (נולד ב-1950) הוא פרופסור לחקלאות שימש כמדען בכיר[דרושה הבהרה] בנושא דלועיים במרכז מחקר צפון של מינהל המחקר החקלאי מרכז וולקני. אדלשטיין נולד בשנת 1950 ברומניה. בשנת 1961 עלה עם משפחתו לארץ, והתגוררו במגדל העמק. בנעוריו למד בבית הספר תיכון הדתי שבכפר חסידים. את שירותו הצבאי עשה כקצין בחטיבת גולני. אדלשטיין למד לתואר ראשון בפקולטה לחקלאות של האוניברסיטה העברית בירושלים, מסיום לימודיו ועד 1978 לימד ביולוגיה וחקלאות בבית הספר החקלאי כפר הנוער הדתי שבכפר חסידים. בשנת 1976 החל את עבודתו בתחנת הניסיונות נווה יער (שמה שונה ל"מרכז מחקר צפון נווה יער") של מינהל המחקר החקלאי. בשנת 1981 סיים לימודי תואר שני ומחקרו עסק בחיטת הלחם, בשנת 1992 סיים את לימודי הדוקטורט במחקר על זרעי המלון, כולם בפקולטה לחקלאות של האוניברסיטה העברית. אדלשטיין נשוי לטובה ולהם שלושה בנים. אדלשטיין חקר בעיקר גידולים ממשפחת הדלועיים. הנושאים העיקריים היו בתחום האגרוטכניקה, פיזיולוגיה של הצמח, שימוש במים שוליים ונביטת זרעים. כמו כן חקר את ההרכבות בירקות. כך היה מעורב במספר מחקרים בנושא הרכבות בעגבנייה, שיכולה להוות פתרון למחלות ומזיקים. בנוסף אדלשטיין הראה שבאמצעות הרכבות תוך מיניות ניתן לפתור נושא הלכתי בנושא כילאים. כך מצא אדלשטיין כי כנות שונות בדלועיים משפיעות על עמידותם למחלות קרקע שונות. במשך השנים שימש אדלשטיין חבר בוועדות מקצועיות רבות בנושאי: גידול דלועיים, וועדה לפיתוח משותף של המכון לגידולי שדה, פרויקטים של חממה טכנולוגית, חבר בוועדות שיפוט וועדות היגוי לתוכניות מחקר של המדען הראשי במשרד החקלאות וחבר הוועדה לרישום זנים של משרד החקלאות. אדלשטיין שימש במספר תפקידים ניהוליים בתחום החקלאות בישראל ובין היתר שימש מנהל היחידה לדלועיים במנהל המחקר החקלאי, מנהל מדעי של מו"פ עמקים וחבר הנהלת תחנת המחקר החקלאי בנווה יער. מנחם אדלשטיין, ברשת החברתית LinkedIn אדלשטיין באתר מכון וולקני Edelstein, M. and Nerson, H., Pretransplant nutritional conditioning effects on seedling growth and on fruit yield in muskmelon, J. Veg. Crop Prod. 7, 2001, עמ' 49-58 Aloni, B. et al.,, Physiological and biochemical changes at the rootstock-scion interface in graft combinations between Cucurbita rootstocks and a melon scion., J. Hort. Sci. Biotechnol 83, 2008, עמ' 777-783 Edelstein, M. and Ben-Hur, M, Heavy metals and metalloids: Sources, risks and strategies to reduce their accumulation in horticultural crops., Scientia Hortic 237, 2018, עמ' 431-444 Edelstein, M. and Kigel, J., Seed germination of melon (Cucumis melo) at sub- and supra-optimal temperatures., Scientia Hortic 45, 1990, עמ' 55-63 Kumar, P. et al., Grafting Affects Growth, Yield, Nutrient Uptake, and Partitioning under Cadmium Stress in Tomato., HortScience 50, 2015, עמ' 1654-1661 Singh,H. et al., Tomato Grafting – A Global Perspective, HortScience 52, 2017, עמ' 1328-1336 מנחם אדלשטיין, הרכבה בירקות – טכנולוגיה חדשה בישראל, אמונת עתיך, 95, מכון התורה והארץ, תשע"ב, עמ' 27-30, באתר ספריית אסיף רוני כהן ומנחם אדלשטיין, אלעד י, דומברובסקי א, מנוליס-ששון ש ועזרא ד, (ע), תובנות חדשות במחלות צמחים, ישראל: הוצאת המחלקה לפתולוגיה של צמחים וחקר העשבים, 2021. (בעברית)
האיגוד הישראלי לטיפוס ספורטיבי

האיגוד הישראלי לטיפוס ספורטיבי (איט"ס), היה הגוף המאגד את ספורט טיפוס הקירות בישראל, כיום הגוף הייצוגי הוא מועדון המטפסים הישראלי. עיקר פעילותו היה בארגון תחרויות ורגולציה של הענף. בין הפעולות הראשונות של איט"ס ניתן למנות את הפיכת ספורט הטיפוס לענף ספורט מוכר מטעם חוק הספורט, ולפיכך מטעם רשויות השלטון בישראל. בהמשך, עיקר פעילותו האיגוד מתרכזת התרכזה תחרויות טיפוס (אחת בכל קיר מרכזי בכל שנה), ארגון משלחות לאליפויות אירופה, והכשרת שופטים ו"בוני מסלולים" מוסמכים. איט"ס היה ארגון הגג שנוצר על מנת לרכז את הגופים הפועלים בתחום הטיפוס, לקדם את הספורט ההישגי על ידי תחרויות ועל ידי תמיכה בספורטאים. עד שנת 2013 איט"ס תוקצב על ידי ארגון הטוטו ולאחר מכן הפסיק לתפקד בעקבות דו"ח חמור של רואה חשבון שנשכר מטעם הטוטו לחקור את התנהלות האיגוד. לאיט"ס אין מנהל תקין מאז שנת 2016 מרשם העמותות, ובשנתיים האחרונות היא אינה מתפקדת כראוי, אינה מקיימת תחרויות ארציות ולא משלמת דמי חבר לאיגוד העל הבינלאומי. ב-2018 רשם העמותות הגיש בקשה לפירוק העמותה, וב-2019 ניתן צו שופט לפירוק העמותה. הודעה על פנייתה לבית המשפט בבקשת פירוק העמותה, ‏2018 מידע על העמותה באתר גיידסטאר ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
אדולף אנגל

יאנושי אדולף אנגל (בהונגרית: Jánosi Engel Adolf; פץ', 6 בפברואר 1820 – וינה, 10 בינואר 1903) היה תעשיין יהודי-הונגרי, אביו של יוז'ף אנגל, המלחין, בעל מפעל ובעל אדמות. אדולף אנגל יצר את הונו העצום מאפס. הוא החל את הקריירה שלו בגיל 11 ברוכלות מבית לבית של מכירת עפרונות ואחר כך של מכשירים להצתת אש. במחיר של חיי מחסור גדול הוא חסך מעט כסף, ממנו פתח חנות בגדים משומשים וחנות רהיטים. לאחר מהפיכת 1848 בהונגריה (מכונה בהונגריה כמלחמת העצמאות בשנים 1848-1849), בה לחם במשמר הלאומי, החל לסחור בעצים. עסקיו הוכיחו את עצמם כמבריקים. מכאן ואילך, הונו, שהשקיע בעסקים שונים, גדל במהירות. הוא לקח על עצמו עבודות בנייה, הקים ספא, מסור קיטור, ולאחר מכן מפעל פרקט. הוא קנה יערות וביצע הובלות עצים בקנה מידה גדול בהונגריה ולחוץ לארץ. הוא זכה במדליית זהב גדולה ביריד העולמי של פריז ב-1878, וקיבל מדליית זהב מוכתרת ממלך הונגריה (פרנץ יוזף הראשון, קיסר אוסטריה). ב-1880 הוא קנה את האחוזה של יאנושי מהנסיך מונטנואובו (Montenuovo), שעליה בנה דירות מרווחות ובית ספר. ב-1884 קנה מפעל פרקט באוברדובלינג (Oberdöbling) ושנה לאחר מכן קנה מהרוזן דרסקוביץ' את האחוזה של אצ'ארד-פאזדאן. בשנת 1886 קיבל תואר אצולה הונגרית עם הקידומת "יאנושי". הוא היה כבר בן 72 כאשר ייסד את מחצבת קומלו ואת מסילת הרכבת המקומית באקוצה-פלשמינדסנטי ב-1892. אנגל עבר לווינה בזקנתו ומת שם ב-1903. אנגל פעל גם כפילנתרופ. במשך תקופה ארוכה הוא היה נשיא הקהילה היהודית בפץ' והקים קרן גדולה לקהילה. הוא קידם מאוד את התפתחותה של העיר פץ' ולכן נקרא שם רחוב על שמה. חברותיו בקנה מידה גדול נוהלו על ידי בניו לאחר מותו. יאנושי אדולף אנגל: מחיי; ערכו לדפוס:: טמאש מולנאר, אילדיקו גאידוש, פץ', 2009 ,ISBN 9639893146 הספר מפרסם את התרגום להונגרית של זכרונות אדולף אנגל בשם מחיי שנכתבו במקור על ידי אנגל בשפה הגרמנית; (הספר פורסם על ידי שני צאצאיו החיים אנה שטיין, המתגוררת בצרפת, ופיטר אנגל, המתגורר בארצות הברית); לקסיקון יהודי הונגרי. 1929. עורך פטר אויווארי. אדולף אנגל מדיה וקבצים בנושא אדולף אנגל בוויקישיתוף איש הזהב של פץ' הפך מקבצן לאציל. פורסם על ידי ויקטור ג'ימשי ב-20 בפברואר 2018. _אדולף יאנושי אדולף אנגל נולד לפני 129 שנים https://core.ac.uk/download/pdf/95642954.pdf https://yerushaonline.com/content/?v=ea84cbe047 http://mek.oszk.hu/04000/04093/html/szocikk/11227.htm https://or-zse.hu/hacofe/vol4/olah-angyalcsalad-zsidocsalad2012.htm https://pecsizsidosag.wordpress.com/2011/08/25/janosi-engel-adolf/
קלעה-י נאו

קלעה-י נאו (בפשטו ודארי: قلعه نو, תעתיק מדויק: קלעה נו) היא עיר בצפון-מערב אפגניסטן ובירת מחוז באדגיס. העיר שוכנת מצפון להרי פרופמיסוס בגובה 967 מטרים מעל פני הים, כ-560 ק"מ מערבית לבירה קאבול. על פי תחזית רשמית לתאריך 21 בספטמבר 2020, התגוררו בקלעה-י נאו 75,410 בני אדם. 80% מתושבי העיר הם טג'יקים והזארים. בעיר גם מתגוררת אוכלוסייה פתאנית, בלוצ'ית ואוזבקית. בשטח העיר פועל נמל תעופה קטן, הקרוי על שמה. ב-7 ביולי 2021, במסגרת השתלטות הטליבאן מחדש על אפגניסטן, התרחש בעיירה קרב בין כוחות הטליבאן ובין כוחות ממשלת אפגניסטן שהסתיים בניצחון של כוחות הממשלה וב-69 לוחמי טליבאן הרוגים. חודש אחד בלבד לאחר מכן, ב-12 באוגוסט 2021, העיירה הותקפה פעם נוספת ונכבשה על ידי כוחות הטליבאן, בערך במקביל לנפילת העיר הראת, והפכה לבירת המחוז השלוש-עשרה שנכבשה כחלק מהמתקפה הרחבה שהובילה בסופו של דבר לנפילת ממשלת אפגניסטן ולהשתלטות הטליבאן על המדינה כולה. קלעה-י נאו מתאפיינת באקלים צחיח למחצה, עם קיצים חמים וחורפים קרים. כמות המשקעים נמוכה, ויורדת בעיקר בחורף. מדיה וקבצים בנושא קלעה-י נאו בוויקישיתוף אתר האינטרנט הרשמי של קלעה-י נאו Afghanistan: Administrative Division (Provinces and Districts) - Population Statistics, Charts and Map, citypopulation.de Afghan forces say Taliban being driven out of western city - BBC News, bbc.com 69 Taliban terrorists killed, 23 injured as Afghan forces regain control of Qala-e-Naw city - Times of India, timesofindia.indiatimes.com Afghanistan: Major cities fall to Taliban amid heavy fighting - BBC News, bbc.com Afghanistan Collapse Accelerates as the Taliban Capture 3 Vital Cities - The New York Times, nytimes.com ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
Prelude

Prelude (בעברית: דְבַר פְּתִיחָה) הוא המיני-אלבום הראשון של הזמרת-יוצרת האמריקאית לורן חורגי. המיני-אלבום יצא לאור ב-5 בנובמבר 2021, על ידי חברת התקליטים אטונמנט רקורדס. מתוך המיני-אלבום, יצאו שלושה סינגלים: "Colors",‏ "Scattered" ו-"On Guard" (בשניים האחרונים השתתפו ויק מנסה ו-6lack). את המיני-אלבום העלו לרשתות הסטרימינג השונות בצאתו, כמו הפצתו בפורמטים דיגיטליים. המיני-אלבום הופק על ידי אנג'ל לופז, פדריקו וינדבר, ג'האן סוויט, ג'וני ריין, יוסטוס וסט, לורן חורגי, לנטז מרטין, מאליי, אואק, ריי "קוואסי" נלסון, סם ריצ'י, טימבלנד, טרבוריוס וזאיר קואלו. הוא כולל שבעה שירים, כשאחד מתוכם הוא אינטרו. שני שירים מתוך השבעה הם שיתופי פעולה עם המוזיקאים ויק מנסה ו-6lack. עטיפת המיני-אלבום מציגה את לורן חורגי, כשהיא בתוך מים, מביטה למטה. מידע על האלבום Prelude באתר MusicBrainz האלבום Prelude באתר ספוטיפיי אנג'ל לופז, פדריקו וינדבר, ג'האן סוויט, ג'וני ריין, יוסטוס וסט, לורן חורגי, לנטז מרטין, מאליי, אואק, ריי "קוואסי" נלסון, סם ריצ'י, טימבלנד, טרבוריוס, זאיר קואלו Michael Major, Lauren Jauregui Unveils 'Scattered' Single Featuring Vic Mensa, BroadwayWorld.com (באנגלית) Colors - Single by Lauren Jauregui (באנגלית אמריקאית), 2021-10-08, נבדק ב-2021-11-09 Scattered (feat. VIC MENSA) - Single by Lauren Jauregui (בAustralian English), 2021-10-15, נבדק ב-2021-11-09 On Guard (feat. 6lack) - Single by Lauren Jauregui (בAustralian English), 2021-11-03, נבדק ב-2021-11-09 Prelude by Lauren Jauregui, Genius (באנגלית)
All Night (שיר של סטיב איוקי ולורן חורגי)

"All Night" (בעברית: "כל הלילה") הוא שיר של הדי ג'יי האמריקאי סטיב איוקי והזמרת-יוצרת האמריקאית לורן חורגי, שיצא לאור ב-17 בנובמבר 2017 על ידי חברת התקליטים אולטרה מיוזיק. הוא נכתב על ידי מייק גאזו, מישל באז, חורגי, איוקי, ג'סטין גמלה והופק על ידי איוקי, גאזו וחורגי. הוא הגיע למקום התשיעי במצעד שירי הדאנס/אלקטרוני של בילבורד. הווידאו קליפ של השיר יצא לאור בינואר 2018. במרץ 2018, הופצו שלושה רמיקסים רשמיים של "All Night" שנעשו על ידי איוקי, אלן ווקר וגרמיאני. מבחינה מוזיקלית, "All Night" הוא שיר EDM, עם מילים על מציאת מישהו מיוחד. קייט ביין מבילבורד ציינה ש-"All Night" מייצג את חזרתו של איוקי לסוגת האלקטרו-האוס. את השיר השמע איוקי לחורגי, שהחליטה בעצתם של המנהלים שלהם להקליט אותו. חורגי לקחה חלק בכתיבת והפקת השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. הווידאו קליפ הרשמי של "All Night" יצא לאור ב-8 בינואר 2018, ומציג את חורגי כשהיא רודפת אחרי מאהב במועדון לילה; כמו כן, מוצג איוקי כדי ג'יי האחראי על המוזיקה באותו המועדון. הקליפ הוקרן בבכורה עולמית ב-BuzzFeed לפני שהועלה באופן רשמי ליוטיוב. בבילבורד הפנו כלפיו ביקורת חיובית. נכון לנובמבר 2021, מונה הצפיות של הקליפ עומד על למעלה מ-15 מיליון צפיות. סרטון השיר "All Night" באתר יוטיוב מייק גאזו, מישל באז, לורן חורגי, סטיב איוקי, ג'סטין גמלה Steve Aoki & Lauren Jauregui – All Night, נבדק ב-2021-11-09 All Night (בEuropean Spanish), נבדק ב-2021-11-09 Steve Aoki & Lauren Jauregui's 'All Night' Arrives in Hot Dance/Electronic Songs Top 10, Billboard (באנגלית) Alan Walker Remixes Steve Aoki's 'All Night' on Remix Package: Listen, Billboard (באנגלית) Steve Aoki, Lauren Jauregui Stop Time for Love in 'All Night' Video: Watch, Billboard (באנגלית) Ernest Macias January 08, 2018 at 11:51 AM EST, Fifth Harmony's Lauren Jauregui and Steve Aoki drop 'All Night' music video, EW.com (באנגלית) Steve Aoki & Fifth Harmony's Lauren Jauregui Talk Teaming Up on the Self-Love Anthem 'All Night', Billboard (באנגלית) Hugh McIntyre, Fifth Harmony's Lauren Jauregui Says They've Had Discussions About Solo Careers, Forbes (באנגלית) All Night, 2018-11-09, נבדק ב-2021-11-09 Steve Aoki x Lauren Jauregui - All Night (Official Video) [Ultra Music], נבדק ב-2021-11-09
יוז'ף אנגל (פסל)

יוז'ף אנגל (בהונגרית: Engel József; שאטוראליאויהיי, 26 באוקטובר 1815 – בודפשט, 30 במאי 1901) היה פסל יהודי-הונגרי, הנציג המאוחר של הפיסול הקלאסיציטי. את נושא פסליו שאב בעיקר מהמיתולוגיה היוונית, אך פיסל גם פסלי חזה (פרוטומה). מ-1832 עד 1838 היה אנגל תלמידו של שאלר (Schaller) באקדמיה של וינה. ב-1836 זכה בפרס עם פסל ראש של יונו, וב-1838 עם אפולו. הוא חקר את החומרים במוזיאונים במינכן ובפריז ולאחר מכן נסע ללונדון, שם חי בתנאים גרועים בהתחלה, עבד כסתת אבן, פיסל יצירות אמנות רק בימי החופשה שלו (דיוקן המלכה ויקטוריה ובעלה, אלברט). פאל אסטרהאזי (Pál Eszterházy) הבחין בפסל הצעיר ועם השתדלותו יכול היה להירשם לאקדמיה האנגלית. הוא נשאר באנגליה מ-1838 עד 1847. הצלחת עבודתו "מלחמת האמזונות נגד הארגונאוטים" בשנת 1846 אפשרה לו שהות ארוכה ברומא (1847–1866). הפסל הוזמן מאנגל בשיש על ידי הנסיך אלברט לאחר שהנסיך ראה הערכה על אנגל במאמר של הטיימס הלונדוני. אנגל הצליח לנסוע לרומא מכספי שכר הטרחה שקיבל מהנסיך. פסל זה הוצג ביריד העולמי של לונדון בשנת 1851. בשנת 1857, פסלו "פארקה" הוצג ביריד העולמי של מנצ'סטר, בהזמנת הלורד מאיור ג'ון ברייט סלומונס. לאחר שהות ממושכת בחו"ל, בשנת 1866, לאחר שזכה במכרז פסל אישטוון סצ'ני הוא התיישב דרך קבע בבודפשט, שם, כנציג הקלאסיציזם המאוחר היה דמות כמעט מבודדת בתחילת הפיסול הנטורליסטי המתעורר. בתחרות פסל סצ'ני משנת 1866, שעבורה שלח את עבודתו מלונדון, זכה בהזמנה מתוך 17 מועמדים - כולל לאסלו דונאיסקי, יאנוש מרשלקו, הברון מיקלוש ויי, ובמיוחד מיקלוש איז'ו. ההצלחות המאוחרות שלו היו ב-1873 מדליית הזהב הגדולה ביריד העולמי של וינה ב-1889 (עם הפסל של חוה מתעוררת לחיים) וב-1889 מדליית ארד בפריז של היריד העולמי בפריז. בבית, הוא הופיע בפעם האחרונה בתערוכת האמנות בתערוכה הלאומית של 1885 עם כמה מיצירותיו הישנות, שזכו להצלחה רבה בזמנו. אחרי 1880 הוא בקושי עבד ומת חצי נשכח. פטרוניו היו ויקטוריה, מלכת הממלכה המאוחדת, הנסיך אלברט, הנסיך פאל אסטרהאזי, שגריר ממלכת הונגריה בלונדון, וסר דייוויד סלומונס, הלורד מאיור של לונדון. מולדתו השנייה אחרי לונדון הייתה רומא (1846), שם הפך אט אט לאמן ידוע וקעבל הזמנות לא רק מטייקונים אלא גם מ: מלך פרוסיה וילהלם הראשון, קיסר גרמניה, ניקולאי השני, קיסר רוסיה, הנסיך אדוארד הנסיך מוויילס מלך לואי הראשון מבוואריה. ברומא הוא יצר את פסלי הז'אנר בסגנון קלאסי ששמותיהם נשתמרו עד היום: אכילס חולף על פני גופת פנתסיליאה (טיח המוזיאון לאמנוות יפה); ספינינג תמימות הפסלים הידועים ביותר שלו הם: חוה מתעוררת לחיים קופידון השוכב (המוזיאון לאמנות יפה (בודפשט)), לפני הציד אחרי הציד הציידות הנערה הצעירה עם קופידון יוז'ף אנגל הובא למנוחות בבית הקברות היהודי ברחוב קוזמה בבודפשט לקסיקון יהודי הונגרי. 1929. עורך פטר אויווארי. יוז'ף אנגל Magyar életrajzi lexikon I – IV. (לקסיקון ביוגרפי הונגרי. עורכת ראשית אגנש קניירש) עיתון יום ראשון (Vasárnapi Ujság), 23 במאי 1880 פסל חוה מדיה וקבצים בנושא יוז'ף אנגל בוויקישיתוף ugyanis a tervek elfogadásához az volt a feltétel, hogy a művész vagy magyar születésű legyen, vagy Magyarországon éljen
Flames

האם התכוונתם ל... Flames (שיר של דייוויד גטה וסיה) Flames (שיר של מוד סאן)
Naked

"Naked" הוא סינגל הזמר-יוצר הבריטי, ג'יימס ארתור, שיצא ב-24 בנובמבר 2017 בבריטניה, על ידי סוני מיוזיק אנטרטיינמנט, כסינגל המוביל מתוך אלבום האולפן השלישי שלו, You. השיר נכתב על ידי מקס מרטין, סוואן קוטצ'ה, ג'יימס ארתור ויוהאן קרלסון, והופק על ידי יוהאן קרלסון. הווידאו קליפ של הסינגל, שבויים על ידי מריו קלמנט, יצא לראשונה בערוץ היוטיוב ב-1 בדצמבר 2017. נכון לנובמבר 2021, הווידאו קליפ נצפה למעלה מ-262 מיליון פעמים. מידע על היצירה "Naked" באתר מיוזיק בריינז מידע על הסינגל "Naked" באתר מיוזיק בריינז סרטון השיר "Naked" באתר יוטיוב "Naked - Single by James Arthur". Apple Music. 24 בנובמבר 2017. ארכיון מ-2018-10-28. נבדק ב-6 בפברואר 2018. {{cite web}}: (עזרה) "James Arthur on new music, respect and making bangers". ארכיון מ-2021-02-26. נבדק ב-2021-11-09. Day, Pascale (1 בדצמבר 2017). "James Arthur gets cosy with Prince Harry's ex Cressida Bonas in new music video". Metro. ארכיון מ-2021-01-18. נבדק ב-7 בפברואר 2018. {{cite web}}: (עזרה) "James Arthur – Naked". YouTube. ארכיון מ-2021-10-13. נבדק ב-6 בפברואר 2018. {{cite web}}: (עזרה)
The One

האם התכוונתם ל... The One (שיר של שאקירה) The One (אלבום של אלטון ג'ון) The One (שיר של קיילי מינוג)
יותר טוב כלום

יותר טוב כלום הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ביוני 1999, ונכלל באלבום האולפן השני של הזמר, יותר טוב כלום מכמעט, כרצועה הראשונה. את מילות השיר חיבר לידר, לצד יועד נבו שגם הפיק את השיר. בשנת 2006 השיר נכלל באלבום ההופעה של לידר, Live CD. השיר נכנס למצעד הסינגלים השבועי של רשת ג' ב-18 ביולי 1999, במקום השישי. "יותר טוב כלום" הגיע לשיאו במצעד ב-15 באוגוסט אותה השנה, כשדורג במקום השני. הוא שהה בעשרים השירים הפותחים של המצעד 14 שבועות רצופים. כמו כן, הוא ניצב במקום ה-36 במצעד השירים לשנת ה'תשנ"ט. סרטון השיר "יותר טוב כלום" באתר יוטיוב מילות השיר "יותר טוב כלום" באתר שירונט Yoter Tov Klum - יותר טוב כלום, Genius
כריסטוף באומגרטנר

כריסטוף בָּאוּמְגַרְטְנֶר (בגרמנית: Christoph Baumgartner; נולד ב-1 באוגוסט 1999) הוא כדורגלן אוסטרי המשחק בר.ב. לייפציג ובנבחרת אוסטריה. באומגרטנר התחיל את הקריירה שלו בקבוצות ילדים מקומיות בגרמניה ובגיל 18 הצטרף למחלקת הנוער של הופנהיים. בינואר 2019, באומגרטנר החל להתאמן עם הקבוצה הבוגרת וב-11 במאי 2019 באומגרטנר ערך את הופעת הבכורה שלו בקבוצה הבוגרת בהפסד 0–1 לוורדר ברמן. ב-17 בדצמבר 2019 הבקיע את שער הבכורה שלו בקבוצה בניצחון 0–2 נגד אוניון ברלין. ב-23 ביוני 2023 חתם לחמש שנים בר.ב. לייפציג. בצעירותו, באומגרטנר שיחק בכל הנבחרות הצעירות של אוסטריה. ב-4 בספטמבר 2020 באומגרטנר ערך את הופעת הבכורה שלו בנבחרת הבוגרת בניצחון 1–2 נגד נורווגיה. 3 ימים לאחר מכן, באומגרטנר הבקיע את שער הבכורה שלו בנבחרת בהפסד 2–3 לרומניה. ב-21 ביוני 2021 הבקיע בניצחון 0–1 נגד אוקראינה במסגרת יורו 2020. נכלל בסגל נבחרת אוסטריה לטורניר יורו 2024, ובמסגרת משחקי הידידות כבש מול נבחרות סרביה ושווייץ וביורו עצמו כבש במשחק השני בשלב הבתים את השער השני מול נבחרת פולין בניצחון 3-1. מדיה וקבצים בנושא כריסטוף באומגרטנר בוויקישיתוף כריסטוף באומגרטנר, ברשת החברתית אינסטגרם כריסטוף באומגרטנר, באתר Transfermarkt כריסטוף באומגרטנר, באתר Soccerway כריסטוף באומגרטנר, באתר BDFutbol כריסטוף באומגרטנר, באתר WorldFootball.net כריסטוף באומגרטנר, באתר National Football Teams כריסטוף באומגרטנר, באתר FootballDatabase.eu
ביאטריס רייט

ביאטריס רייט (באנגלית: Beatrice Frederika Wright; ‏ 17 ביוני 1910 - 17 במרץ 2003) הייתה פוליטיקאית בריטית, ילידת ארצות הברית. ביאטריס רייט נולדה בניו הייבן, קונטיקט למשפחת בנקאי. היא הגיע לאנגליה במסגרת חילופי סטודנטים. בהיותו באוניברסיטת אוקספורד היא הכירה את ג'ון רטבון ובשנת 1932 הם התחתנו. בשנת 1935 הוא נבחר לבית הנבחרים הבריטי. לאחר תחילת מלחמת העולם השנייה הוא נהרג במהלך הקרב על בריטניה. במרץ 1941 ביאטריס רייט נבחרה לבית הנבחרים במקום בעלה הנפטר. היא כיהנה בתפקיד עד לשנת 1945. בשנת 1942 היא התחתנה עם פול רייט, דיפלומט בריטי. בשנים 1978–2003 ביאטריס רייט הייתה סגנית נשיא של המכון המלכותי לכבדי שמיעה. בשנת 1982 ביחד עם ד"ר ברוס פוגל היא הקימה קרן צדקה "Hearing Dogs for Deaf People". על פעילותה הציבורית הרבה, בשנת 1996 היא התקבלה למסדר האימפריה הבריטית. בנה טים רטבון היה חבר בית הנבחרים בשנים 1974–1997. פעילות של ביאטריס רייט בבית הנבחרים
מריוס באואר

מריוס אלכסנדר באואר (בהולנדית: Marius Alexander Bauer;‏ 25 בינואר 1867 – 18 ביולי 1932) היה צייר, תחריטאי וליטוגרף הולנדי, הידוע בעיקר בסצינות האוריינטליות שלו. סגנונו היה בעיקרו אימפרסיוניסטי, אם כי גם הוא נבע במידה מסוימת מבית הספר בהאג. רבות מיצירותיו התבססו על תצלומים שקנה במהלך מסעותיו. הוא נולד בהאג. אביו היה צייר במה שעודד את התעניינותו המוקדמת של בנו ברישום. מ-1878 עד 1885, הוא למד באקדמיה המלכותית לאמנות, בניהולו של יאן פיליפ קואלמן, אך חשב שגישת בית הספר שמרנית מדי ועזב מבלי לסיים את לימודיו. בהיותו שם, יצירותיו זכו במספר מדליות והוא קיבל מלגה מהמלך ויליאם השלישי, שאפשרה לו ללמוד באופן עצמאי. בשנת 1888, הוא ערך נסיעה לימודית באיסטנבול, במימון סוכנות האמנות, ואן ויסלינג ושות', והחליט להפוך את המזרח לנושא העיקרי שלו. מאוחר יותר, הוא ערך מסעות נוספים למרוקו, אלג'יריה, מצרים, הודו, ציילון ואיי הודו המזרחית ההולנדית, שרטט ואסף פריטים עבור ואן ויסלינג. הוא גם עבד כמאייר בכתב עת ספרותי והשתתף מטעמו בהכתרת הצאר ניקולאי השני. ב-1894 זכה במדליה בתערוכה העולמית באנטוורפן. הוא קיבל את הגראנד פרי בתערוכה העולמית (1900). ב-1902 התחתן עם הציירת ג'ו סטומפף, שהייתה אחת מקבוצת נשים אמניות - "אמסטרדם יופארס". לאחר מכן הוא הופיע בתערוכת הרכישה של לואיזיאנה. הוא המשיך להציג באופן קבוע ברחבי אירופה וצפון אמריקה. בשנת 1900 הוא זכה בתואר האצולה - רידר, במסדר אורנג'-נסאו. שש שנים לאחר מכן, הוא הועלה לדרגת קצין על תרומתו לחגיגות לכבוד רמברנדט. בשנת 1911, מלך בלגיה אלברט הראשון העניק לו את מסדר הכתר, ובשנת 1927 הוא קיבל תואר במסדר האריה ההולנדי. ב-1930 הפך לחבר כבוד במועדון סנפלדר. בשנת 1932 הוא מת משבץ מוחי. רחוב נקרא על שמו באמסטרדם בשכונה שבה הרחובות מוקדשים לציירים הולנדים מהמאה ה-19 וה-20 . בשנת 1996 הוקמה קרן שמטרתה להעלות את המודעות ליצירותיו ולעשות מחקר נוסף על מקורות ציוריו. מדיה וקבצים בנושא מריוס באואר בוויקישיתוף Timeline, Harvard University Press, 2014-12-31, עמ' 1109–1146 Marius Bauer Schilder. Biografie en prijs schilderijen kopen of verkopen | Schilderijen Site (בהולנדית) Marius Alexander Jacques Bauer - Biography, www.askart.com
ג'ן בוסטיק

ג'ן בוסטיק (באנגלית: Jenn Bostic; נולדה ב-3 בינואר 1986 בפילדלפיה, היא זמרת-יוצרת אמריקאית בסגנון מוזיקת קאנטרי. ג'ן בוסטיק נולדה בפילדלפיה וגדלה במינסוטה. אביה היה מוזיקאי ונהרג בתאונת דרכים כאשר ג'ן הייתה בת עשר. מותו של אביה, השפיע מאוד על החלטותיה של בוסטיק להיות מוזיקאית. לאחר סיום בית הספר היא למדה במכללת ברקלי למוזיקה בבוסטון. לאחר סיום הלימודים ג'ן בוסטיק החלה את הקריירה המוזיקאית והתיישבה בנשוויל. בשנת 2012 היא שחררה מיני אלבום Change שכלל בין היתר את השיר "Jealous of the Angels". האלבום הראשון שלה Jealous שוחרר בהמשך השנה וגם הוא כלל את השיר. השיר זכה להצלחה רבה והזמרת זכתה במספר פרסים בתחום מוזיקת קאנטרי. כמו כן הוא זכה להצלחה בבריטניה והושמע רבות בBBC. בשנת 2015 ג'ן בוסטיק הוציאה את האלבום Faithful. בשנים 2017 ו-2018 ג'ן בוסטיק זכתה בפרסים של איגוד בריטי למוזיקת קאנטרי. במאי 2018 שוחרר אלבום נוסף Revival. מדיה וקבצים בנושא ג'ן בוסטיק בוויקישיתוף אתר האינטרנט הרשמי של ג'ן בוסטיק ג'ן בוסטיק, ברשת החברתית פייסבוק ג'ן בוסטיק, ברשת החברתית אקס (טוויטר) ג'ן בוסטיק, ברשת החברתית אינסטגרם ג'ן בוסטיק, סרטונים בערוץ היוטיוב ג'ן בוסטיק, באתר AllMusic (באנגלית) ג'ן בוסטיק, באתר MusicBrainz (באנגלית) ג'ן בוסטיק, באתר Discogs (באנגלית) ג'ן בוסטיק, באתר Songkick (באנגלית)
פארק דינה

פארק דינה הוא גלריה של פסלי חוץ, השוכנת בשטחים הפתוחים של ארסוף הישנה (ארסוף קדם), בסמוך לכביש החוף. הגלריה הוקמה בשנת 2007 לזכרה של דינה מנהיים. בפארק מפוזרים כ-50 פסלים אקולוגיים. דני מנהיים וטניה פרמינגר, תושבי המקום, הקימו את פארק דינה בשנת 2007 ומאז הם מפתחים אותו ושומרים על ניקיון השטחים. טניה פרמינגר היא האוצרת של המקום. ברחבי השטח עבודות של אמנים מישראל ומחוץ לארץ. היצירות מתאפיינות בפיסול טבעי, עבודות מהטבע אל הטבע. האמנים משתדלים להשתמש בחומרים מהאזור כגון עצים, ענפים, אדמה, פסולת בנין שהייתה במקום, צינורות השקיה ועוד. הייחודיות בפארק דינה נראית בעבודות, שהן זמניות ומתכלות. האמנים אינם משתמשים בחומרים לשימור כגון בטון או לכה ושומרים על הזמניות של היצירה. העבודות המתכלות מפנות מקום לעבודות חדשות, ובכך שומרות על מחזוריות, כמו בטבע. בעבודות יש משמעות ערכית מעבר לנראות האסתטית שלהן. לדוגמה המטאטא שעומד כלפי מעלה, מנקה את האוויר מהזיהום ופועל גם לטיהור האווירה בין בני האדם. לאחרונה התווספו גם עבודות מחומרים אחרים, והקהל שמגיע נהנה מגיוון. מזג האוויר משנה את פני הגלריה בכל עונה: בחורף חלק מהפסלים נטמעים בצמחייה, לעומת הקיץ, שבו הפסלים בולטים בסביבה חשופה יותר. הצמחייה היא חלק מרכזי בגלריה. פארק דינה הוא ביטוי של חקלאות תיירותית, שבה מטפחים את השטח ו"מגדלים" עבודות אמנות. אוריין מרון, "פרח" טניה פרמינגר, "חבל על הזמן" טניה פרמינגר, "לעבודה ולמלאכה" דליה מאירי, "עם הגב לים" קיי נקמרה, "מושי" דני מנהיים, "מטאטא חדש" יגאל מירון, "איקרוס 2012" יגאל מירון, "שער הרוח 2012" מדיה וקבצים בנושא פארק דינה בוויקישיתוף אתר האינטרנט הרשמי של אתר הגלריה הירוקה פארק דינה, ברשת החברתית פייסבוק הגלריה הירוקה - פארק דינה, ברשת החברתית פייסבוק "רוחות סתיו בפארק דינה"- ערוץ היוטיוב של הגלריה הירוקה Tamar, הגלריה הירוקה בארסוף קדם - החיים סילאן, באתר tamarit, ‏2021-03-02 הגלריה הירוקה- פארק פסלים בארסוף קדם- GREEN GALLERY | הגלריה הירוקה, באתר Green Gallery הגלריה הירוקה ארסוף, באתר טיולי אתנחתא אלון פרס, לגור בלי כתובת, תיבת דואר ומכולת - אבל עם גן של 50 פסלים מרהיבים, באתר Xnet‏, 22 באוגוסט 2017
רובנר

האם התכוונתם ל... דוד רובנר – מהנדס, מנהל ויזם ישראלי זיידל רובנר – חזן יליד אוקראינה מיכל רובנר – אמנית ישראלית רובן (פירושונים) רובר (פירושונים)